તેમનું પૂર્વાશ્રમનું નામ હતું સરસ્વતીચંદ્ર. સરસ્વતીચંદ્રનો જન્મ 13. 1. 1913 ને રોજ વડોદરા પાસે આવેલા ડભોઇ ગામ (પ્રાચીન દર્ભાવતી)ના જમનાદાસ મજમુંદાર અને મંગલબા નામના પવિત્ર કાયસ્થ બ્રાહ્મણ દંપત્તિને ત્યાં થયો હતો. જમનાદાસ પાસે સરકારી નોકરી હતી તેમજ કેટલીક ખેતીલાયક જમીન હતી. પરંતુ તેમની આવક નવ બાળકો ના બહોળા કુટુંબ ને પોષવા માટે પૂરતી ન હતી. આ તેમજ તેમની દાનવૃત્તિ તરફનો ઝોક તેમને ગરીબી તરફ ધકેલવા માંડ્યું. ત્યાં જમનાદાસ મૃત્યુ પામ્યા. તે વખતે સરસ્વતીચંદ્ર માત્ર સાત વર્ષની ઉંમરના હતા. પૂરા કુટુંબને પોષવાનો ભાર મંગલબા પર આવી પડ્યો. ઘણી મુશ્કેલીથી તેમણે સરસ્વતીચંદ્રને સાત ધોરણ સુધી ભણાવ્યો અને તે પછી ગરીબીને કારણે તેમણે વર્ષ 1927 માં ચૌદ વર્ષની વયે શાળા પણ છોડી. તેમણે સંજોગો મુજબ છૂટી નોકરી ડભોઇમાં કરી. તે સાથે તેમને સંગીત અને શાસ્ત્રોના અભ્યાસ માટે સમય કાઢ્યો, તે ત્યાં સુધી કે વર્ષ 1930 માં તેમને નોકરીની શોધમાં મુંબઈની વાટ પકડી. આમ તેઓ ઘેરથી ભાગ્યા; તેમ છતાં ત્યાં તમને પોતાના આધ્યાત્મિક સંત અને ગુરુનો મેળાપ થયો.